टूर्नामेंट में भारत को तीसरा स्वर्ण दिलाया, टीम इंडिया मेडल टैली के टॉप पर
Dhanush Srikanth won gold medal issf junior world cup 2023 SUHL germany जर्मनी के सुहल में खेले जा रहे ISSF जूनियर वर्ल्ड कप में सोमवार को धनुष श्रीकांत ने पुरुषों की 10 मीटर एयर राइफल स्पर्धा में गोल्ड मेडल जीता। भारत के लिए यह तीसरा गोल्ड रहा। वहीं स्वीडन के पोंटस कालिन ने सिल्वर और फ्रांस के
भारतीय निशानेबाज धनुष श्रीकांत ने ISSF जूनियर वर्ल्ड कप में गोल्ड मेडल जीता है। उन्हें यह सफलता सोमवार को पुरुषों के 10 मीटर एयर राइफल इवेंट में मिली है। श्रीकांत ने भारत को तीसरा गोल्ड दिलाया है।
श्रीकांत के इस गोल्ड के बाद मेडल टैली में भारत के कुल 9 मेडल हो गए हैं। भारतीय टीम के हिस्से में 3 गोल्ड, 4 सिल्वर और 2 ब्रॉन्ज शामिल हैं। भारतीय टीम टेबल में टॉप पर है, जबकि अमेरिका कुल छह पदक के साथ दूसरे नंबर पर है।
जर्मनी के सुहल में चल रहे जूनियर शूटिंग वर्ल्ड कप के 10 मीटर एयर राइफल इवेंट में धनुष श्रीकांत ने 249.4 अंक अर्जित किए। जबकि सिल्वर मेडलिस्ट स्वीडन के पोंटस कालिन ने 248.1 और ब्रॉन्ज मेडलिस्ट फ्रांस के रोमैन औफ्रेरे ने 227.1 अंक स्कोर किए।
फाइनल में पहुंचे थे 3 भारतीय निशानेबाज 
पुरुषों के 10 मीटर एयर राइफल में तीन भारतीय निशानेबाजों ने फाइनल में जगह बनाई। धनुष क्वालिफिकेशन में 628.4 अंक बनाकर छठे स्थान पर रहते हुए फाइनल में पहुंचे। प्रथम भड़ाना ने 628.7 अंक बनाए और वह क्वालिफिकेशन में धनुष से आगे पांचवें स्थान पर रहे।
अभिनव साव ने 626.7 अंक बनाए और वो आठवें नंबर पर रहकर फाइनल में पहुंचे। अभिनव फाइनल में सातवें स्थान पर रहकर बाहर हो गए जबकि प्रथम चौथे स्थान पर रहे। धनुष ने फाइनल में शुरू से ही अच्छा प्रदर्शन किया तथा लगातार बढ़त बनाए रखी और अपने किसी भी प्रतिद्वंदी को मौका नहीं दिया।
स्कीट मिश्रित टीम इवेंट में आया ब्रॉन्ज
भारत ने स्कीट मिश्रित टीम स्पर्धा में भी ब्रॉन्ज मेडल जीता। हरमेहर लैली और संजना सूद ने शूटऑफ में स्वीडन के डेविड जानसन और फ़ेलिशिया रोस को हराकर भारत को यह पदक दिलाया। सुहल में ISSF जूनियर वर्ल्ड कप 2023 में 46 देशों के 511 जूनियर निशानेबाज हिस्सा ले रहे हैं।
ISSF जूनियर वर्ल्ड कप 2023 के लिए भारतीय टीम
एयर राइफल मेंस: सालिम, अभिनव शॉ, धनुष श्रीकांत
एयर राइफल विमेंस: स्वाति चौधरी, गौतमी भनोट, सोनम उत्तम मस्कर
50 मीटर राइफल 3पी मेंस: हर्ष सिंगला, रमन्या तोमर, परीक्षित सिंह बराड़
50 मीटर राइफल 3पी विमेंस: निकिता कुंडू, नूपुर कुमारवत, श्रन्या लखन
​​​​​​​एयर पिस्टल मेंस: अभिनव चौधरी, शुभम बिस्ला, अमित शर्मा
एयर पिस्टल विमेंस: संयम, सुरुचि, उर्वा चौधरी
स्कीट मेंस: ऋतुराज सिंह बुंदेला, हरमेहर सिंह लाली, अभय सिंह सेखों
स्कीट विमेंस: रायजा ढिल्लों, संजना सूद, जहरा मुफद्दल दीसावाला​​​​​​​
एयर राइफल मिक्स्ड टीम: सालिम/स्वाति चौधरी, अभिनव शॉ/गौतमी भनोट​​​​​​​
एयर पिस्टल मिक्स्ड टीम: अभिनव चौधरी/सैन्यम, शुभम बिस्ला/सुरुचि
स्कीट मिक्स्ड टीम: ऋतुराज सिंह बुंदेला/रायजा ढिल्लों, हरमेहर सिंह लाली/संजना सूद